Mekwalo e e buang ka banna ba ba botlhale e e ka ikanngwang ke e e kwadilweng bogologolo ke rahisitori wa Mogerika e bong Herodotus. Herodotus yo o neng a tshela mo lekgolong la botlhano la dingwaga B.C.E., o ne a kwala gore banna ba ba botlhale e ne e le ba setlhopha sa baperesiti ba kwa Peresia ba ba neng ba itse go lepa dinaledi, go tlhalosa ditoro le go latlhela bola. Mo motlheng wa ga Herodotus, bodumedi jwa kwa Peresia e ne e le Bo-Zoroaster. Ka jalo, go ka direga gore banna ba ba botlhale ba a neng a bua ka bone e ne e le baperesiti ba bodumedi jwa Bo-Zoroaster. Buka ya tshedimosetso ya The International Standard Bible Encyclopedia ya re: “Ka kakaretso kwa dinageng tsa Bagerika mágos [monna yo o botlhale] o ne a na le kitso le bokgoni jo bo fetang jwa batho mme ka dinako tse dingwe o ne a dira ditiro tsa boselamose.”